35. schôdza NR SR - 14.deň - B. popoludní
Dátum: 2025-06-17
Poslanec: Pročko, Jozef (SLOVENSKO)
Druh vystúpenia: Vystúpenie v rozprave

Milé kolegyne, milí kolegovia, toto je téma, ktorá by mala zaujímať celé Slovensko. Už ste počuli môjho predrečníka, ktorý povedal, že Peter Pellegrini pred voľbami oklamal, doslova a do písmena oklamal celé Slovensko. Všade boli naozaj bilbordy, kde rozprával lacnejšie potraviny, kde rozprával, že budú lacnejšie potraviny. Je po voľbách a Peter Pellegrini, Fico rozprávajú, že nie sú lacnejšie potraviny, lebo Igor Matovič to tu všetko zhumpľoval. To oni nevedeli pred tými voľbami? Pred tými voľbami sľubovali lacnejšie potraviny a potom po voľbách, no viete čo, my vám tie lacnejšie potraviny nedáme, lebo Matovič to tu všetko zhumpľoval. Neskutoční farizeji, neskutoční farizeji. Julo Jakab sa tejto téme naozaj venuje podrobne, ak ste si mohli pozrieť jeho stránku, pozrite si na Facebooku, pozrite si 900 poplatkov, pozrite si, Julo Jakab chodí a porovnáva, aké sú ceny potravín v Poľsku a aké sú ceny potravín na Slovensku. A kde sú tie lacnejšie potraviny? Vy voliči Roberta Fica, vy jete iné potraviny ako voliči opozície?! Jete tie isté potraviny. Robert Fico vám tak isto ako opozičným voličom, tak aj koaličným voličom tie lacnejšie potraviny s Peťom Pellegrinim nasľuboval. Ale lacnejšie potraviny nie sú. Sú tu ich žvásty o tom, že tu musíme šetriť, musíme konsolidovať, lebo jednoducho Matovič to tu všetko celé roz, potom Ódor a Šimečkova rodina. Preto tu nie sú lacnejšie potraviny. Ale to, že ten, ktorý vám tie lacnejšie potraviny nasľuboval, jeden z tých, si dal dvojnásobný plat, že ten, ktorý vám sľuboval tie lacnejšie potraviny, si dal doživotnú rentu, to je čo? Odporné, hnusné svinstvo! Odporné, hnusné svinstvo. Už som tu raz spomínal v rozprave, že to je otec, ktorý vlastným deťom vyjedá z taniera. Vám nasľuboval lacnejšie potraviny, ale vy ich nemáte, len on si tie lacnejšie potraviny kúpi, lebo si zvýšil plat. Ja by som bol rád, keby vám Julo aspoň na porovnanie povedal, že aké sú teraz lacnejšie potraviny v Poľsku a aké sú u nás. Jedna pani mi dnes povedala, že, pán Pročko, určite budú predčasné voľby, ale bolo by dobré, keby tie predčasné voľby boli ešte trošku neskoršie, pretože nech tí ľudia, voliči Roberta Fica vidia, čo im Robert Fico robí. A ja sa pýtam vás, voliči Roberta Fica, vaše deti nejedia? Vy nejete? Vy to nevidíte? Tak keď ja vám sľúbim lacnejšie potraviny, poviem, keď budem ja vo vláde, tak budete mať lacnejšie potraviny, a potom prídem, no viete čo, nie sú tie potraviny lacnejšie, lebo, lebo Matovič je, bol zlý človek a zle to tu viedol. Matovič bol zlý človek? Stále každému jednému voličovi rozprávam, my keď sme prišli vládnuť, tak tam bolo 1,9 miliardy. Keď sme odchádzali, nechali sme 10,5 až 12 miliardy. To čo tu rozkradol?! Jáj, to si požičal. Aha, to si požičal? A keď si požičal, tak to tu čo? Nechal? Veď vám to nechal! Veď to neukradol! Jak je možné, že vy ste nechali, po rokoch perfektného vládnutia ste tu nechali 1,9 miliardy, čo nebolo ani na mesiac! Na mesiac to bolo? Ani na mesiac to nebolo. A my sme im tu nechali 10,2 miliardy. Po tom, ako to tu Matovič rozkradol. Neskutočné. A keď to tu Matovič rozkradol, keď tu Matovič naozaj spravil, strašné, zo Slovenska spravil kolóniu drahých potravín, tak prečo teraz, keď máme šetriť, a aby ste vy mali lacnejšie potraviny, tak si Kaliňák ide nakupovať za 1,7 mld. zbrojárske veci, tak si Šutaj Eštok ide nakupovať nie za 4 mil., ale za 24 mil. predražujú sa všetky kšefty. Kde to žijeme, v akej krajine? Žijeme v krajine, kde vám totalitný diktátori rozprávajú, vy musíte šetrič, vy budete šetriť, pretože potraviny sú drahé , tak treba šetriť. A títo diktátori si sami sebe, sami sebe, viete, vy budete jesť chleba s masťou a oni arašidové maslo. Vy budete jesť šmalc masť a oni budú kaviár a im je to jedno. Ja sa pamätám, ako jeden pán povedal, že volič je ... Môžem to tu povedať? Že volič je fekál. Áno, pre nich je volič fekál. Teraz je po voľbách, tefram im je to jedno, ich to nezaujíma, ale prídu, prídu, pozor, prídu voľby a Fico to zachráni celé spôsobom, ako to naozaj už letí celým vesmírom, že bude Národná koalícia. Tých, ktorí ako je Andrej Danko, ktorý sa už nedostane nikde, lebo ten oklamal ešte aj každého možného človeka, takže týchto ľudí spojí. Spojí takú tú hrudu, spojí fašistov, spojí nacionalistov, spojí radikálov a týchto si Fico takto prisvojí a už urobí národnú hrudu. Inak týmto naozaj, minule som pozeral fašistickú stránku Republika a tí tam tiež rozprávali, že treba lacnejšie potraviny, treba všetko. Ja som tu sedel, keď tu sedeli v prvej rade, keď vrieskali, nič neurobili, nikdy nič. Aj ja môžem vám rozprávať a budem vám rozprávať, že my potrebujeme, aby dôchodcovia mali vyššie platy. My potrebujeme, aby deti dostávali vyššie, vyššie prídavky. My potrebujeme, aby mladé rodiny dostávali byty. My potrebujeme, aby zdravotne postihnutí ľudia mali vyššie príjmy. No toto viem rozprávať aj ja. Ja vám to budem rozprávať. Toto vám rozprávajú fašisti. Teraz sú napríklad tí dvaja v parlamente, Uhrík a Mazurek, alebo v parlamente máme päticu našich krásnych smeráckych poslancov, ktorých vylúčili zovšadiaľ. Oni ich vylúčili zo všetkého. Oni tam len sedia, berú 15-tisícový plat. Čo urobila pre vás Beňová? Ten, čo sa o ňom nerozpráva, jak sa volá? Blaha. Čo urobil pre vás mladý Kaliňák? Čo urobili v tom európskom parlamente? Ale trieskajú bludy, trieskajú. Áno a to isté je tu na Slovensku, to isté sa tu deje. Nasľubovali vám lacnejšie potraviny a ja som vďačný, že Julo Jakab to pred chvíľou povedal, že Peter Pellegrini oklamal celé Slovensko, on oklamal! A nie len to, je to klamár! Máme prezidenta klamára. Rozprával pred voľbami, že on nikdy v živote, nikdy v živote nepôjde s Ficom. On si s Ficom nesadne za jeden stôl. No tak šupky. Normálni, niektorí normálni ľudia, voliči, tak poďme k nemu, poďme k Peťovi Pellegrinimu, veď on nepôjde s Ficom. Bum ti ho tam. Sadol si s tým Ficom za jeden stôl a prečo? No preto, že si museli nadeliť amnestiu, museli si dať zníženie trestov, museli ten trestný zákon zlomiť, pretože polovica z nich by už bola dávno v base! A vaše lacnejšie potraviny? A im je to jedno. Fico chcel pred voľbami pchať rohlíky Hegerovi, ja mu tento drahý rohlík napchám do úst! Teraz? Teraz si ho kde Fico má strčiť? Kde si ho má strčiť? Ten drahý rohlík, ktorý vám nasľuboval. Čiže ja by som naozaj Jula chcel poprosiť, aby vám povedal, ako je to s tými lacnejšími potravinami v Európe, ako je to u nás, ale neskutočné, to je neskutočné. Na vidieku a v mojom okolí, v mojom regióne, ja žijem tak, že polovicu roka žijem v Bratislave, polovicu dole u nás v regióne v okolí Lučenca, Halič, a naozaj tí ľudia, tí ľudia strádajú, tí ľudia šetria, aby, aby mali. Veď koľko ľudí žije v chudobe. A oklamať takýmto spôsobom človeka, že voľ ma, ja ti dám lacnejšie potraviny; keď mňa budeš voliť, tak, tak budeš mať lacnejší chleba, budeš mať lacnejšie maslo. Maslo aj chleba sú drahšie. Prečo? Lebo Matovič to tu rozkradol. Odporní, hnusní klamári. Zneužívajú naozaj tie najnižšie a tie najcitlivejšie pudy človeka a to sa im vráti, to sa im veľmi vráti. Ďakujem veľmi pekne.